5f90408f4d8a6fc0e465be58900f1688

Smijem li pored kupatila, na zidu, napisati Allahovo i Poslanikovo, sallallahu alejhi ve sellem, ***[ime](https://pitajucene.com/search/ime/questions/ "Pretraži pitanja o imenima")***?


* 
* 
* 
* 
* 
* 
* 

 
Smijem li pored kupatila, na zidu, napisati Allahovo i Poslanikovo, sallallahu alejhi ve sellem, ime?
pitajucene.com
2021.25

Neka Vas Svevišnji Allah nagradi zbog pitanja koje ste postavili, ono je zaista važno, tim važnije jer se tiče mnogih muslimana. Svaki čovjek želi živjeti u što ljepšem i ugodnijem ambijentu. Nema sumnje da Vi imate čestitu namjeru, ali ipak je bolje da, umjesto Allahova i Poslanikova, sallallahu alejhi ve sellem, imena, naslikate motiv mrtve prirode. Ukrašavanje kuća i ***[džamija](https://pitajucene.com/search/d%C5%BEamij/questions/ "Pretraži pitanja o džamijama")*** levhama i crtežima nije postojalo u prvom vremenu islama, nego se pojavilo tek kasnije, nakon što su muslimani izgubili moć i ugled u svijetu. Premda se ne može kazati da ćete počiniti zabranjeno djelo ako date napisati, krasnopisom, Allahovo, džellešanuhu, i Poslanikovo, sallallahu alejhi ve sellem, ***[ime](https://pitajucene.com/search/ime/questions/ "Pretraži pitanja o imenima")*** na zidu, bolje je da to ne činite. Dakle, bilo bi lijepo da se čovjek sustegne od toga, a pogotovu kad se radi o zidu naspram ili pored kupatila. Onaj ko radi Plemenitog Allaha ne učini nešta što je sumnjivo, Allah će mu dati golemu nagradu i to mu boljim nadomjestiti.


Ako čovjek vjeruje da će mu levha s Božijim imenom donijeti kakvu sreću, ili otkloniti nesreću, ili čuvati kuću i ukućane, tad je počinio veliki grijeh i Allahu pripisao saučesnika: samo Allah daje dobro i zlo, niko osim Njega nije to kadar učiniti. U ispravnom vjerovanju čovjekova je sloboda na ovom svijetu, i užitak u kojem uživa prije negoli što ga Allah, Gospodar nebesa i Zemlje, uvede u ***[džennet](https://pitajucene.com/search/D%C5%BEennet/questions/ "Pretraži pitanja o džennetu")***. A Allah je Znalac svih tajni i On je svemoćan.


Odgovorio: *****[Abdurrahman Kuduzović](https://pitajucene.com/search/Abdurrahman+Kuduzovi%C4%87/answers/ "Pretraži odgovore od prof. Abdurrahman Kuduzović")*****


Preuzeto sa stranice minber.ba


